 2 Ndị Eze 18  O wee ruo nafọ nke atọ nke ọchịchị Hoshia nwa Ila bụ eze Izrel na Hezekaya nwa Ehaz bụ eze Juda ghọrọ eze.Ọ gbara afọ iri abụọ na ise mgbe ọ malitere ịchị, ọ chịkwara afọ iri abụọ na itoolu na Jeruselem. Aha nne ya bụ Ebaị, ada Zekaraya.O wee na-eme ihe ziri ezi nanya Jehova, dị ka ihe niile Devid bụ nna nna ya mere si dị.Ọ bụ ya wepụrụ ebe ndị dị elu, kụrisịa ogidi nsọ ma gbutuo ogwe osisi dị nsọ, gwerisịakwa agwọ ọla kọpa ahụ Mozis mere; nihi na ruo noge ahụ, ụmụ Izrel nọ na-esurere ya ihe nsure ọkụ, a nọkwa na-akpọ ya arụsị agwọ ọla kọpa.Ọ bụ Jehova bụ Chineke Izrel ka ọ tụkwasịrị obi; mgbe ọ nwụsịrị, ọ dịghị onye dị ka ya nime ndị eze niile nke Juda, ọbụna ndị bu ya ụzọ.O wee rapara Jehova nahụ. Ọ kwụsịghị iso ya, kama ọ nọ na-edebe ihe o nyere niwu, nke Jehova nyere Mozis niwu.Jehova wee nọnyere ya. Nebe ọ bụla o jere, ọ na-eji akọ eme ihe; o wee nupụrụ eze Asiria isi, o jeghịkwara ya ozi.Ọ bụ ya meriri ndị Filistia ruo Geza, meriekwa ókèala ya niile, malite nụlọ nche nke ndị nche ruo nobodo e wusiri ike.O wee ruo nafọ nke anọ nke ọchịchị Eze Hezekaya, ya bụ, nafọ nke asaa nke ọchịchị Hoshia nwa Ila bụ eze Izrel, na Shalmaniza eze Asiria bịara ibuso Sameria agha, malite ịnọchibido ya.Ha wee weghara ya mgbe afọ atọ gwụchara; nafọ nke isii nke ọchịchị Hezekaya, ya bụ, nafọ nke itoolu nke ọchịchị Hoshia eze Izrel, e weghaara Sameria.E mesịa, eze Asiria dọọrọ Izrel nagha laa Asiria, meekwa ka ha biri na Hela nakwa na Hebọ, nke dị nakụkụ osimiri Gozan nakwa nobodo dị iche iche nke ndị Midia,nihi na ha egeghị ntị nolu Jehova bụ Chineke ha, kama ha nọ na-emebi ọgbụgba ndụ ya, ọbụna ihe niile Mozis bụ ohu Jehova nyere niwu. Ha egeghị ntị, ha edebeghịkwa ihe ndị ahụ.Nafọ nke iri na anọ nke ọchịchị Eze Hezekaya, Senakerib eze Asiria gbagotere buso obodo niile e wusiri ike ndị dị na Juda agha, wee weghara ha.Hezekaya eze Juda wee zigara eze Asiria ozi na Lekish, sị: Emehiewo m. Laghachi, ebusola m agha. Ibu ọ bụla ị ga-ebo m, m ga-ebu ya. Eze Asiria wee manye Hezekaya eze Juda ịkwụ narị talent ọlaọcha atọ na talent ọlaedo iri atọ.Ya mere, Hezekaya nyere ya ọlaọcha niile dị nụlọ Jehova nakwa nebe a na-edebe akụ nụlọ eze.Noge ahụ, Hezekaya gbukapụrụ ibo ụzọ ndị dị nụlọ nsọ Jehova, tinyere awara ụzọ ndị Hezekaya eze Juda machiri ọla, o wee bunye ha eze Asiria.Eze Asiria wee si na Lekish ziga Tatan na Rabsaris na Rabshake, ha na oké ìgwè ndị agha, ka ha gakwuru Eze Hezekaya na Jeruselem, ka ha wee gbagoo wee bịa na Jeruselem. Ha wee gbagoo wee bịa guzoro nakụkụ okpo mmiri nke ọdọ mmiri mgbago, nke dị nokporo ụzọ e si aga ebe ndị ọsụ ákwà na-anọ asụ ákwà.Ha wee malite ịkpọ eze, ma Elayakim nwa Hilkaya, bụ onye na-elekọta ezinụlọ eze, na Shebna bụ odeakwụkwọ nakwa Joa nwa Esaf, bụ onye na-edekọ ihe, pụkwuuru ha.Rabshake wee sị ha: Biko, gwanụ Hezekaya, sị, Nke a bụ ihe eze ukwu, bụ eze Asiria, kwuru: Gịnị ka ị tụkwasịrị obi nke na-enye gị obi ike?Ị sịwo, Anyị nwere atụmatụ na ike anyị ga-eji buo agha. Kama ọ bụ okwu ọnụ efu. Ọ bụ onye ka ị tụkwasịrị obi, nke mere i ji nupụrụ m isi?Leenụ! ị tụkwasịwo obi ná nkwado nke ahịhịa amị a a zọturu azọtu, bụ Ijipt, ga-enye gị, nke ga-adụ mmadụ nọbụ aka wee dụpuo ya ma ọ bụrụ na ọ dabere na ya. Otú ahụ ka Fero eze Ijipt dị nebe ndị niile na-atụkwasị ya obi nọ.Ọ bụrụkwanụ na unu asị m, Ọ bụ Jehova bụ Chineke anyị ka anyị tụkwasịrị obi, ọ bụghị ya bụ onye Hezekaya wepụrụ ebe ndị dị elu ya nakwa ebe ịchụàjà ya, ma na-agwa Juda na Jeruselem, sị, Nihu ebe ịchụàjà a ka unu ga na-akpọ isiala na Jeruselem?Biko, gị na onyenwe m bụ eze Asiria tie naka, ka m nye gị puku ịnyịnya abụọ lee ma ì nwere ike ime ka ndị na-agba ịnyịnya nọkwasị na ha.Oleezi otú ị pụrụ isi mee ka otu gọvanọ bụ otu nime ndị kasị nta na-ejere onyenwe m ozi tụgharịa laghachi azụ, mgbe gị onwe gị tụkwasịrị Ijipt obi inye gị ụgbọ ịnyịnya na ndị na-agba ịnyịnya?Ọ bụghị Jehova nyere m ikike ịbịa buso ebe a agha iji laa ya niyi? Ọ bụ Jehova sịrị m, Gbagoo buso ala a agha, laakwa ya niyi.Elayakim nwa Hilkaya na Shebna nakwa Joa wee sị Rabshake: Biko, gwawa ndị ohu gị okwu nasụsụ ndị Siria, nihi na anyị ga-aghọta ya; agwala anyị okwu nasụsụ ndị Juu ná ntị ndị nọ nelu mgbidi.Ma Rabshake sịrị ha: Ọ bụ onyenwe gị na gị onwe gị ka onyenwe m dunyere m ka m gwa okwu ndị a? Ọ bụghị ndị ikom a nọ ọdụ nelu mgbidi, ka ha wee rie nsị ha ma ṅụọ mamịrị ha, unu eriekwa nsị unu, ṅụọ mamịrị unu?Rabshake wee kwụrụ ma na-ekwu okwu noké olu nasụsụ ndị Juu; o wee gaa nihu ịsị: Nụrụnụ ihe eze ukwu, bụ eze Asiria, kwuru.Nke a bụ ihe eze kwuru, Unu ekwela ka Hezekaya duhie unu, nihi na ọ pụghị ịnapụta unu naka m.Unu ekwela ka Hezekaya mee ka unu tụkwasị Jehova obi, sị: Jehova ga-anapụtarịrị anyị, a gaghịkwa enyefe obodo a naka eze Asiria.Unu egela Hezekaya ntị; nihi na nke a bụ ihe eze Asiria kwuru: Chịlierenụ m aka elu ma pụkwutenụ m, onye ọ bụla nime unu rie ihe si nosisi vaịn ya na ihe si nosisi fig ya, onye ọ bụla nime unu ṅụọkwa mmiri si nolulu mmiri ya,ruo mgbe m ga-abịa kpọrọ unu laa nala nke dị ka ala unu, ala ọka na mmanya ọhụrụ, ala achịcha na ubi vaịn, ala osisi oliv mmanụ na ala mmanụ aṅụ; unu ga-anọrọkwa ndụ wee ghara ịnwụ. Unu egekwala Hezekaya ntị, nihi na ọ na-arafu unu, na-asị, Jehova ga-anapụta anyị.Ò nwetụwo chi ọ bụla nime chi mba dị iche iche napụtara ala ya naka eze Asiria?Olee ebe chi niile nke Hemat na Apad nọ? Olee ebe chi niile nke Sefaveyim, Hina na Iva nọ? Hà napụtara Sameria naka m?Ole nke nime chi niile nke ala ndị a napụtara ala ha naka m, nke mere Jehova ga-eji napụta Jeruselem naka m?Ha gbachiri nkịtị, ha azaghịkwa ya ihe ọ bụla, nihi na eze nyere iwu, sị: Unu atụpụrụla ya ọnụ.Ma Elayakim nwa Hilkaya onye na-elekọta ezinụlọ eze, na Shebna bụ odeakwụkwọ nakwa Joa nwa Esaf, bụ onye na-edekọ ihe, dọwara uwe ha bịakwute Hezekaya wee gwa ya ihe Rabshake kwuru. 